Article in Hindi: अगर आप के कुत्ते की प्रतिक्रिया करने की रफ़्तार कम हो जाए लेकिन इसके बावजूद वह खुद से खाता पीता और चलता फिरता है, यह उसकी उम्र बढ़ने का लक्षण है। वह किसी बीमारी में ग्रस्त नहीं है बल्कि वह बुढ़ापे की ओर बढ़ रहा है। अभी भी आपका कुत्ता खेलने कूदने, लाड़ प्यार पाने और दूसरे कुत्तों से मिलने में आनंद महसूस करेगा लेकिन यह सब करना पहले के मुक़ाबले अब कम हो जाएगा। जैसे जैसे आप के कुत्ते की उम्र बढ़ती जाएगी वैसे-वैसे उसका खाना पीना पहले के मुक़ाबले कम होता जाएगा। अधिक उम्र के कुत्ते कम कैलोरी (Calorie) ख़र्च करते हैं, इसलिए उन्हें जवान कुत्तों के मुक़ाबले कम खाने की जरूरत होती है। इस बात से घबराने की ज़रूरत नहीं है, बस यह एक संकेत है कि आपका कुत्ता अब बूढ़ा हो रहा है। अधिक उम्र के कुत्ते ज़्यादा से ज़्यादा वक़्त सोते रहते हैं लेकिन यह चल फिर सकते हैं और खा पी भी सकते हैं। अगर कुत्ता सिर्फ़ सो रहा है और खा पी भी नहीं रहा तो यह उसके बीमार होने का संकेत है लेकिन अगर वह खा पी रहा है तो इसका मतलब वह बूढ़ा हो रहा है। जैसे-जैसे आप के कुत्ते की उम्र बढ़ती जाती है वैसे-वैसे उसकी दूसरे कुत्तों के साथ खेलने कूदने में दिलचस्पी कम होती जाती है। आपको ऐसा भी देखने को मिलेगा कि अब वह पहले के मुक़ाबले बहुत जल्दी चिड़चिड़ा हो जाता है। आपके कुत्ते की उम्र बढ़ने पर उसके शरीर पर बुढ़ापे के कई लक्षण दिखना शुरू हो जाएंगे:  उसके शरीर पर भूरे और सफेद रंग के बाल नजर आना ख़ासकर चेहरे पर। शरीर का वह हिस्सा जो ज़मीन से टकराता है उस हिस्से के बाल झड़ जाएंगे। खासतौर पर कोहनी कूलहे और शरीर के नीचे के बाल झड़ जाएंगे। दाँतों की समस्या जैसे दाँतों का ख़राब या ढीला होना। आपके कुत्ते के कुछ दाँत झड़ भी सकते हैं और आपको पशु चिकित्सक की मदद से इनको निकलवाने की भी जरूरत पड़ सकती है। अगर आपका कुत्ता बुढ़ापे की ओर पहुंच चुका है तो आप इन तरीक़ों का इस्तेमाल करके उसको सुकून पहुंचा सकते हैं:  अपने कुत्ते को हवादार और गर्म कमरे में रखें। कुत्ते को आरामदायक बिस्तर पर रखें ताकि उसके जोड़ों पर कम से कम असर हो और उस को तकलीफ़ ना हो। कुत्ते को खाना पानी खिलाते रहे पर ज़बरदस्ती ना करें। कुत्ते के साथ वक़्त गुजारें: भले ही आपका कुत्ता चलने फिरने के क़ाबिल ना रहा हो लेकिन फिर भी वह आप के लाड़ प्यार दुलार और आपकी आवाज़ को सुनना पसंद करेगा।

Summary in Vietnamese:
Chú ý tốc độ của chó. Chú ý lượng thức ăn chó có thể ăn. Chú ý lượng thời gian chó ngủ. Chú ý cách chó hoạt động quanh những con chó khác. Chú ý vẻ ngoài của chó. Giúp chó sống thoải mái khi chó già đi.